TULD JERUUSALEMMAST
Shalom, kallid sõbrad! Räägin täna tähtsal teemal.
Oleme kuulnud "vee peal käimisest".
See meenutab meile seda, kuidas Jeesus vee peal käis.
Peetrus tahtis talle vastu tulla ja Ta kutsus Peetruse enda juurde.
Loeme seda kohe koos.
Jumal ilmutas sellega seoses midagi uut.
Sellest ilmutusest tahangi täna rääkida.
Sügise pühad on tähistatud ja tänu Issandale nende eest!
Nüüd sukeldume väga tähtsasse teemasse.
Matteuse 14:13 -
"Kui Jeesus sai sellest kuulda,
eemaldus ta sealt paadiga tühja paika, et olla omaette.
Ja kui rahvahulgad sellest kuulsid, järgnesid nad talle jalgsi linnadest.
Ja kui Jeesus astus paadist välja ja nägi suurt rahvahulka,
läks ta meel haledaks ning ta tervendas nende haiged.
Õhtu jõudes
aga astusid Jeesuse jüngrid ta juurde ja ütlesid:
'Paik on üksildane ja aeg juba hiline,
lase nüüd rahvahulgad ära minna,
et nad läheksid küladesse endale süüa otsima!'
Aga Jeesus ütles neile:
'Neil ei ole tarvis ära minna. Andke teie neile süüa!'
Nemad aga ütlesid talle:
'Meil ei ole siin rohkem kui vaid viis leiba ja kaks kala.'
Aga tema ütles: 'Tooge need mulle siia!'
Ja Jeesus käskis rahvahulkadel istuda rohule,
võttis need viis leiba ja kaks kala,
vaatas üles taevasse, õnnistas ja murdis
ning andis leivad jüngrite kätte, jüngrid aga andsid need rahvale.
Ja kõik sõid ja said kõhud täis.
Ja ülejäänud palakesi korjati kaksteist korvitäit.
Aga sööjaid oli ligi viis tuhat meest,
peale selle veel naised ja lapsed."
Moosese raamatuid on viis.
Number '5' tähendab ka armu.
Kaks kujutab Juudat ja Iisraeli.
Viis leiba tähendab armu Juudale ja Iisraelile.
"Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu..." Arm!
Kaksteist korvitäit.
Peame mõistma, vennad ja õed,
et kui Jeesus viib meid ära kogudusena,
jääb Iisraeli 12-le hõimule see leib,
et see, mida oleme neile kuulutanud, on tõsi.
Mida see tähendab?
"Ja ülejäänud palakesi korjati kaksteist korvitäit."
Samas öeldakse, et miski ei lähe hukka.
Nad kogusid kõik kokku ja midagi ei läinud raisku.
Kaksteist korvitäit.
Ka see on ilmutus - kogu Iisrael peab päästetud saama.
Ükski ei lähe kaotsi. Kogu Iisrael saab päästetud.
Liigume edasi.
"Ja Jeesus käskis sedamaid oma jüngreid paati astuda
ja sõita vastaskaldale tema eele,
sellal kui ta laseb rahvahulkadel minna.
Kui ta siis rahvahulgad oli minema lasknud,
läks ta üles mäele üksinda palvetama."
Mägi on kõrge koht.
Läheme 1. Johannese kirja.
1. Johannese 2.
See räägib, kus Jeesus nüüd on ja mida Ta teeb.
"Mu lapsed,
seda ma kirjutan teile, et te ei teeks pattu.
Aga kui keegi patustab,
siis on meil eestkostja Isa juures, Jeesus Kristus, kes on õige,
ning tema on lepitusohver meie pattude eest,
kuid mitte üksnes meie, vaid ka terve maailma pattude eest."
Kaitsja seisab meie ja taevase Isa vahel.
Tema veri räägib paremini kui Aabeli veri.
Ta kaitseb ja palvetab ning Tema veri räägib Isale.
Ta tõusis mäele palvetama.
Kui keegi meist pattu teeb, on meil Kaitsja,
kuid peame muidugi oma patud Talle üles tunnistama.
"Ja õhtu jõudes oli ta seal üksinda.
Aga paat oli juba hulga maad kaldast eemaldunud,
heitlemas lainetega, sest tuul oli vastu."
Puhus vastutuul.
Vahel pingutame meiegi vastutuules.
Ehk mitte füüsiliselt järvel nagu nemad,
vaid vaimselt ja psüühiliselt.
Tunneme, et mingi vaim on meie usu vastu,
kuna oleme Jeesuse määratud teel.
Jeesus on meid ju läkitanud.
"Ent neljandal öövahikorral..." See on kella 3-6 vahel öösel.
See on öö pimedaim hetk,
vahetult enne hommikust koitu.
"...tuli Jeesus nende juurde järve peal kõndides.
Aga Jeesust järve peal kõndimas nähes ütlesid jüngrid kohkunult:
'See on tont!' ja hakkasid hirmu pärast kisendama.
Aga Jeesus kõnetas neid sedamaid:
'Olge julged, see olen mina, ärge kartke!'
Heebreakeelse tõlke järgi öeldakse
"saage tugevaks" või "koguge julgust".
"'...'See olen mina, ärge kartke!'
Peetrus vastas:
'Issand, kui see oled sina, siis käsi mind tulla enda juurde vee peale!'
Tema ütles: 'Tule!' Ja Peetrus astus paadist välja
ning kõndis vee peal ja tuli Jeesuse juurde.
Aga tuult nähes lõi ta kartma ja hüüdis uppuma hakates:
'Issand, päästa mind!'
Jeesus sirutas kohe oma käe, haaras temast kinni ning ütles talle:
'Sa nõdrausuline, miks sa kahtlesid?'
Ja kui nad astusid paati, rauges tuul.
Paadisolijad aga kummardasid teda ja ütlesid:
'Tõesti, sina oled Jumala Poeg!'"
Kallid vennad ja õed!
Oleme korduvalt kuulnud õhutust "paadist välja astuda".
"Tuleb käia vee peal."
Aga esitan teile küsimuse.
Kes käis vee peal?
Jeesus, kes oli teel jüngrite juurde.
Teiseks, kas Peetrus näitas suurt usku või mitte?
Kas paadist lahkumine oli Jeesuse või Peetruse tahe?
Selles asi ongi.
Meil on siit midagi õppida.
Jeesus ütles uppuvale Peetrusele: "Sa nõdrausuline, miks sa kahtlesid?"
Mida Jeesus mõtles? Kas Peetrus kahtles, et ta vajub?
Ei, Peetrus kahtles, kas vee peal käija oli tõesti Jeesus.
"Miks sa kahtlesid?"
Ta ju ütles: "See olen mina, ärge kartke."
Miks Peetrus paadist välja astus? See oli tema enda idee.
See polnud Jumala tahe.
Jumala tahe on, et tunneksime oma Karjase häält.
Ta tahab, et ka pimeduses, kui kõik meie vastu on,
kui tuul puhub vastu,
kuuleksime kõhklemata Hea Karjase häält.
"Issand on mu karjane, mul pole millestki puudust.
Haljale aasale paneb ta mind lebama..."
"Kui ma ka kõnniksin surmavarju orus,
ei ma karda, sest sina oled minuga..."
Peame ära tundma Jeesuse hääle ka rasketes tingimustes,
ka vastutuules,
kui terve maailm meie vastu on.
Peame tundma Messia häält ja tugevaks saama.
Mis teeb meid tugevaks?
Taanieli raamatus kirjutatakse
lihtsustatult öeldes:
"Minus polnud jõudu ega vaimu, langesin otsekui surnult maha,
aga minuga rääkis hääl, mis andis mulle jõudu."
Jeesus ütles: "Olge julged. See olen mina. Ärge kartke!"
Peetrus vastas: "Kui see oled sina, kutsu mind!"
See oli Peetruse idee, sest ta kahtles, kas see oli Jeesus.
Peame uskuma.
Mis on usk? Vaatame.
Jeesus astub paati, nendesse tingimustesse, kus oleme.
Jeesus tuleb meie olukorda.
Siis tuleb rahu ja vaikus.
Heebrealaste 11:1 -
"Aga usk on kindel usaldus selle vastu, mida oodatakse,
ja veendumus selles, mida ei nähta."
Kuuleme, isegi kui ei näe.
Usk tuleb kuulmisest ja kuulmine Jumala Sõnast.
Peame õppima selgelt oma Karjase häält kuulma.
Peame Ta häälest ära tundma.
Ta ütles: "Mu lambad tunnevad mu häält ega järgi teisi."
Nägin selles vee peal käimise loos midagi uut.
Jeesus sõitles Peetrust selle eest,
et too kahtles,
kas Ta oli ikka Jeesus.
Peame keset raskusi Messia häält kuulma.
Mis Ta ütleb? "Olge julged! See olen mina, ärge kartke!
Tulen teie juurde. Astun teie paati.
Olen teiega. Te ei sure, vaid elate ja räägite Jumala tegudest.
Ärge muretsege ega kartke!"
Loeme Jesaja 26. peatükist.
Jesaja 26.
Kiitus Issandale!
Jesaja 26:1 -
"Sel päeval lauldakse Juudamaal seda laulu: Meil on tugev linn,
pääste on pandud müürideks ja kaitsevalliks.
Avage väravad, et saaks sisse minna õige rahvas, kes püsib usus!
Kindlameelsele sa hoiad rahu, rahu, sest ta loodab sinu peale..."
Kaks korda rahu.
"...sest ta loodab sinu peale.
Lootke alati Issanda peale, sest Issand Jumal on igavene kalju."
Salm 12 on huvitav: "Issand, sina saadad meile rahu,
sest kõik meie teodki oled sina teinud."
Seda Jumal meie elus tahabki.
See juhtub siiski vaid siis, kui tunneme Jumala häält.
Jumala hääle tundmine muudab viisi, kuidas Pühakirja loeme.
Mida Jumala hääle tundmine tähendab?
See on Tema armu tundmine.
Teadmine, et Ta on tulvil armu ja armastust.
"Olge julged!" Ta tahab meid julgustada ja tugevdada.
Ta ei taha, et oleksime hirmu võimuses.
Tema hääle tundmine on Issanda Jeesuse armu tundmine.
Tema hääl erineb kõigist teistest häältest.
See on armastuse ja väe hääl.
See on armu ja julgustuse hääl.
See julgustab meid raskustes, nagu ka jüngreid järvel.
Ta ei taha, et väljuksime ja uppuma hakkaksime.
Ära välju paadist. Tema tuleb sinu juurde.
Ta päästab sind ja aitab sind.
Seda on tähtis mõista.
Ta ei palunud Peetrusel tulla.
Ta ei öelnud: "Tule, kui sa ei usu."
Ta ütles: "Olge julged, see olen mina. Ärge kartke."
Kuid Peetrus ütles: "Kui see oled sina, kutsu mind ja tulen sinu juurde."
Peetrus tahtis ka vee peal käia.
Aga Jeesus pidi käima vee peal, mitte Peetrus.
Me ei pea tegema kõike, mida Issand teeb.
Usklikud teevad tihti asju, mida pole vaja,
ja jätavad tegemata selle, mida on vaja teha.
Peame palvetama ja uskuma, ning õppima tundma Tema häält.
Peame võtma vastu Tema tõe
ja täituma Tema armuga.
Seda peame tegema,
mitte käima sangarlikult vee peal.
Me ei pea näitama Jumalale, kui suured sangarid me oleme,
vaid et oleme vaimult alandlikud.
Seda Jumal otsib ja nõuab meilt.
Alandlikkust.
Ma ei pea silmas võltsalandlikkust, vaid tõelist alandlikkust.
See ilmneb viletsuses, kui tuleb usus oodata
ja usaldada, et Ta tuleb.
Loeme selle kohta Heebrealaste kirja 10. peatükist.
Heebrealaste 10:35 -
"Ärge siis heitke ära
oma usaldust..." (heebreakeelse tõlke järgi).
Seda peame paadis tegema,
kui tuul ja lained meid ahistavad.
Me ei tohi kaotada oma usaldust.
"Ärge siis heitke ära oma julgust (usaldust), mis saab suure palga!
Teile läheb vaja kannatlikkust,
et te Jumala tahtmist täites saaksite kätte tõotuse.
'Sest veel ainult pisut, pisut,
siis tuleb see, kes peab tulema, ega viivita."
Issand ei hiline kunagi.
Ta teab meie nime, aadressi ja olukorda.
Ta tuleb just õigel ajal.
Paljud on tunnistanud, kuidas Issand õigel ajal rahahädas aitas
või viimasel hetkel surmast päästis.
Me ei pea vee peale minema,
vaid ootama, et Ta tuleks meie juurde paati.
Ta on muidugi kogu aeg meiega,
kuid mõistate kindlasti, mida mõtlen.
Kui usume, tuleb mingi hetk, kus see füüsiliselt teoks saab.
See on see hetk, põmm, kus see juhtub.
Au selle eest kuulub Jumalale, mitte meile.
Siis pole meil vaja hüüda: "Päästa mind, Jeesus!"
Oleme ju paadis, ehk elame tõotuses.
Seda on tähtis mõista.
Paadis olemine tähendab tõotuses olemist.
"Tema vermete läbi on meile tervis tulnud,"
kuid sul pole sellist tunnet, vaid sul on hoopis valud,
ning arstid ütlesid seda ja teist.
Ja neil on õigus.
Nad räägivad sellest, mida teavad ja näevad.
Ka su tunded kinnitavad seda.
Jumal on siiski lubanud,
et Tema vermete läbi on sulle tervis tulnud.
See tõotus on nagu paat vastutuules.
Vesi tungib paati.
"Päästa mind, Jumal, sest vesi ulatub mu hingeni."
Kõik on sinu vastu, kuid jää paati!
Jeesus on sinu poole teel.
Ta on alati sinuga, ka seal paadis,
kuid vahel võtab aega, enne kui tõotus teoks saab.
Mitte sellepärast, et hukkuksime, vaid selleks, et meie jõud kasvaks.
"Olge julged, see olen mina. Ärge kartke."
Nii õpime mitte kartma ja täielikult uskuma.
Jeesus on ustav.
Ta teeb rohkem, kui suudame isegi paluda.
Nii on kirjutatud. Tänu Issandale!
Naaseme Matteuse evangeeliumi.
Matteuse 14:27.
Loeme seda uuesti.
"Aga Jeesus kõnetas neid sedamaid..."
Enne kui Jeesus paati tuleb, ehk enne kui tõotus teostub,
kuuleme Tema häält.
Tema hääl maa peal on Püha Vaim.
Püha Vaim kinnitab meid.
Loeme Roomlaste 8:14.
Huvitav!
"Sest kõik, keda iganes Jumala Vaim juhib, on Jumala lapsed.
Sest te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu,
kelles me hüüame: 'Abba! Isa!'
Seesama Vaim tunnistab koos meie vaimuga,
et me oleme Jumala lapsed.
Kui me oleme aga lapsed, siis oleme ka pärijad,
nii Jumala pärijad kui Kristuse kaaspärijad;
ning kui me koos temaga kannatame,
siis meid ka koos temaga kirgastatakse."
Enne kui see teoks saab, kuuleme vaimus Messia häält.
Püha Vaim räägib sama,
sest kõik, mis Ta räägib, tuleb Jeesuselt.
Mida Vaim ütleb? "Olge julged, see olen mina. Ärge kartke."
Vaim tunnistab meile, et oleme Jumala lapsed,
et kuulume Jumalale koos Jumala Pojaga.
Püha Vaim räägib meiega. See on Messias Jeesuse hääl.
Ta tunnistab, et sa ei eksi ära ega sure.
Sinuga ei juhtu seda, mis sulle on räägitud.
Jää tõotusesse!
Jää sellesse paati, kuhu Jumal on sind viinud!
Mis ka ei juhtuks, Jeesus täidab oma lubaduse.
Kui Ta on lubanud tulla, siis Ta tuleb viimasel hetkel.
Kui Ta paati astub, saabub rahu.
Ta oli vaimus kogu aeg nendega olnud.
Ta teadis, mis neile kuulus.
"Ja kui nad astusid paati, rauges tuul." Vau!
Väga huvitav!
Vahel võitleme vastutuules,
vesi tungib sisse ja kõigutab paati.
Mõtled, et pea kukud vette ja upud, ning juhtub seda ja teist.
Tuleb siiski hetk, kus tuul vaibub,
lained rahunevad ja saabub täielik rahu.
Vaikus.
Mida Jeesus meile siit õpetada tahab?
Peame püsima tõotuses, täielikus usus,
mitte usus sellesse, et "küll kõik laabub",
vaid et see teostub Jumala tõotuse kohaselt.
Ütleme kõigile Jumala tõotustele "jah" ja "aamen".
Kallid vennad ja õed ja kõik vaatajad,
õnnistan teid Issanda Jeesuse nimel ja palvetan teie rahu eest.
Kuulutan teile ja teie peredele Jeesuse vere kaitset.
Õnnistagu Jumal teid nii palju,
et mõistaksite, et Jeesus on tulnud andma teile elu ja seda ülirohkesti.
Shalom teile Jeruusalemmast, Messias Jeesuse nimel. Aamen.
Tõlge: Monika Jaaguri